– 35 sena, ilu 10 snin saċerdot – Fr David huwa t-tieni wild minn tliet ulied, ommu Jane (magħrufa bħala Vanna neè Cefai), missieru Vincent ħalliena madwar sena ilu, għandu żewġ ħutu oħra Is-Snin Bikrin – David ġie mgħammed fil-kripta tal-knisja ta' San Bastjan, attenda l‐iskola primarja ta' San Ġorġ Ħal Qormi Edukazzjoni – snin tas-sekondarja ġewwa l-Liċeo MA Vassalli Tal-Ħandaq, Junior College u l-Università ta' Malta Formazzjoni Nisranija – M.U.S.E.U.M, il-Leġjun ta' Marija u abbati Il-Mixja lejn is-Saċerdozju – Nhar it-8 ta' Settembru 1997 Dun David ġie aċċettat fis‐Seminarju Arciveskovili Maġġuri ta' Malta, f'tal-Virtù, ir-Rabat u hemm beda jircievi l-formazzjoni għas-saċerdozju waqt li jwettaq l-istudji tiegħu fil-Fakultà tat-Teologija (Filosofija u Teoloġija) fl-Università ta' Ma1ta, fejn ġab il-Baċellerat u l-Liċenzjat fit‐Teoloġija. Il-Ħadd 19.10.2003 Dun David ġie ordnat djaknu fil-Knisja Arċipretali ta' San Ġorġ Martri, Ħal Qormi. Bħala djaknu, Dun David beda jwettaq il-ħidma pastorali fil-parroċċa ta' Sant' Elena, Birkirkara. Ħidma Pastorali – nhar id-29.06.2004 Dun David ġie ordnat saċerdot fil‐Konkatidral ta' San Ġwann mill-Arċisqof Ġużeppi Mercieca. Il-ħidma ta' Fr David kompliet hekk: Bħala presbiteru, Dun David beda l-ħidma pastorali fil-Parroċċa ta' Ħal Tarxien fejn serva bħala viċi-Kappillan bejn Settembru 2004 u Awwissu 2006; Ġie maħtur viċi-Kappillan tal-parroċċa ta' Ħal-Luqa, rettur taż-żona ta' Ħal Farruġ għal 4 snin bejn Settembru 2006 u Ottubru 2010; Direttur spiritwali tal-Kulleġġ San Benedittu, Skola Sekondarja Subien ta' Ħal Kirkop fejn serva għal 6 snin; Tul dawn l-aħħar 4 snin Fr David serva bħala ċ- tal-Junior College (Università ta' Malta) fl-Imsida u għen bħala saċerdot fil-parroċċa ta' Santa Luċija. Issa, f'Ottubru 2014 Dun David jinsab hawn fuq l-għatba ta' esperjenza ġdida – bħala Kappillan ta' Ħal Safi. Jalla Dun David mhux biss jingħata merħba minna, imma aħna lkoll inkunu kapaċi nafdawh u niskopruh bhala l-Ħabib u bħala l-Qassis skont il-Qalb ta' Kristu Ġesù u l-Qaddej tal-Poplu tiegħu. (Leħen il-Parroċċa Nru. 36)
5 t'Ottubru – Dun David Jieħu l-Pussess